Jabarkan Format runut dari Empat Dara dalam bahasa melayu

Versi Elly Mazlein, Faizal Tahir & Zizi Kirana

Semasa episod ke-6 untuk drama komedi yang sedang menjadi fenomena di Malaysia ketika itu ditayangkan, Kampung People 2, terdapat satu babak yang berdurasi 45 saat dimana Elly Mazlein ataupun yang memegang watak sebagai Mona di dalam drama tersebut, menyanyikan lagu Empat Dara untuk menunjukkan sebagai tanda expresi marah kepada ibunya (yang dilakonkan oleh Adibah Noor). Justeru, selepas sahaja daripada babak itu terdapat ramai penonton daripada drama tersebut meminta Elly untuk merekodkan lagu tersebut dalam sebuah lagu yang penuh.

Sebagai respon daripada permintaan daripada penggemar drama komedi tersebut, Elly telah memuat naik satu video yang hanya berdurasi 13 saat di laman Instagramnya dengan berkapsyenkan "...Ada siapa brani masuk??? Tag kak lina laju2 .. siapa yg paling buat hal,kak lina bagi hadiah RM100 .. yg pnting tiru sebijik hokeyyyyy...". Dengan serta merta, Elly telah mewujudkan satu tren yang dipanggil "#EmpatDaraChallenge" dan telah menjadi suatu fenomena di tanah air. Dengan wujudnya tren tersebut, terdapat banyak orang yang telah mengrespon permintaan Elly itu dengan membuat satu video dan meniru gaya tudung Elly yang dipakainya dalam drama komedi tersebut, antaranya ialah Achey Bocey, Acong Sweet Child, Fizz Fairuz, Shiha Zikir, Azza Zawari, Aznil Nawawi, Feeya Iskandar, Nabil Ahmad, Adibah Noor, Sherry Alhadad, PU Azman dan ramai lagi.